Reidar Magnus
Reidar Magnus, 1896-1968, norsk-dansk maler og grafiker, uddannet 1926-36 på Kunstakademiet, hvor han især besøgte den grafiske skole under Aksel Jørgensen. Reidar Magnus malede fra midten af 1950'erne kompositioner, inspireret af myter fra nordisk oldtid og fremmede kulturer, men blev mest kendt som grafiker. Han eksperimenterede med farvelitografi og overførte sine maleriers motiver til såkaldte mytografier. Reidar Magnus var medlem af Koloristerne fra 1964 og modtog Eckersbergs Medalje i 1965.